Վիքիպեդիայի հանրությունը հիմնականում ինքնակազմակերպվող է, և յուրաքանչյուր մասնակից կարող է ժամանակի ընթացքում փորձառու և բանիմաց խմբագրի հեղինակություն ձեռք բերել և ընդգրկվել ցանկացած դերի մեջ, որը նա կամ «նե» կարող է ընտրել համամասնակիցների հավանությամբ։ Առանձին անհատներ հաճախ նախընտրում են ընդգրկվել որոշակի մասնագիտական առաջադրանքների կատարման մեջ. ինչպես օրինակ հոդվածների վերստուգումը այլ մասնակիցների խնդրանքով, ընթացիկ խմբագրումներին հետևելը վանդալիզմի դեպքերի արագ բացահայտման համար, նորաստեղծ հոդվածների որակին հետևելը կամ նմանատեսակ այլ դերեր։ Այն խմբագիրները, ովքեր կարծում են, որ իրենք կարող են առավելապես արդյունավետ ծառայել հանրությանը, իրենց վրա վերցնելով խմբագրական վարչական պատասխանատվություններ, կարող են դիմել համամասնակիցներին, որպեսզի նրանք համաձայնություն տան իրենց կողմից նման պատասխանատվություններ ստանձնելու համար։ Այս կառուցվածքը խրախուսում է մերիտոկրատիայի երևույթը, այսինքն այնպիսի հասարակական կարգավիճակի ձեռք բերումը, որը որոշվում և արժեվորվում է զուտ մարդու կատարած գործերի արժեքով ու կարևորությամբ։ Նաև ժամանակի ընթացքում կազմավորվում են խմբագրման ու պահելակերպի հանրային ձևաչափեր։ Ներկայումս հանրությունից ստացվող հավանության 75–80% -ը կախված է այդ լրացուցիչ գործիքների և պատասխանատվությունների ստանձնումից։ Այս ձևաչափը սակայն պահանջում է փորձառության բարձր մակարդակ, վստահություն և ծանոթություն Վիքիպեդիային բնորոշ բազմազան հարցերի մեծ տեսականու հետ։